pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เสริมศักดิ์ แสดงความยินดี “บัวบ้า” หนังสั้นฝีมือคนไทยกระหึ่ม ! คว้ารางวัล  Tiger short Award จากเทศกาลภาพยนตร์นานาชาติรอตเตอร์ดัม
วันพุธที่ 31 มกราคม 2567
เสริมศักดิ์ แสดงความยินดี “บัวบ้า” หนังสั้นฝีมือคนไทยกระหึ่ม ! คว้ารางวัล  Tiger short Award จากเทศกาลภาพยนตร์นานาชาติรอตเตอร์ดัม
เสริมศักดิ์ แสดงความยินดี “บัวบ้า” หนังสั้นฝีมือคนไทยกระหึ่ม ! คว้ารางวัล  Tiger short Award จากเทศกาลภาพยนตร์นานาชาติรอตเตอร์ดัม
เสริมศักดิ์ แสดงความยินดี “บัวบ้า” หนังสั้นฝีมือคนไทยกระหึ่ม ! คว้ารางวัล Tiger short Award จากเทศกาลภาพยนตร์นานาชาติรอตเตอร์ดัม
เผยปี 67 วธ.เดินหน้าหนุนหนังไทยในเวทีเนเธอแลนด์ เยอรมัน ญี่ปุ่น เป็นกําลังใจให้อุตสาหกรรมภาพยนตร์ ยกระดับการผลิตและสร้างสรรค์ผลงานสู่นานาชาติ
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ได้รับแจ้งข่าวดีว่า ภาพยนตร์สั้นเรื่อง บัวบ้า (Crazy Lotus) ได้รับรางวัล Tiger short Award จากเทศกาลภาพยนตร์นานาชาติรอตเตอร์ดัม ครั้งที่ 53 International Flm Festival Rotterdam (IFFR) ราชอาณาจักรเนเธอแลนด์ โดยวธ. ร่วมกับคณะกรรมการซอฟพาวเวอร์ โดยนายนวีน นพคุณ ผู้กํากับภาพยนตร์เรื่องดังกล่าว ถือเป็นข่าวดีของวงการอุตสาหกรรมภาพยนตร์ไทยและชาวไทยทั้งประเทศที่ได้แสดงถึงความสามารถฝีมือของคนไทยในการสร้างภาพยนตร์สู่ระดับนานาชาติ ตามนโยบายของ วธ. และรัฐบาล
สําหรับภาพยนตร์สั้น เรื่อง "Crazy Lotus" มีเนื้อหาเกี่ยวกับสิ่งประหลาดทั้งหลายเหมือนจะเกิดขึ้นกับประชากร แว่นห่างใจที่พึ่งวางตลาดที่พวกเขาใส่อยู่ได้มอบหนทางการหนีออกจากความจริงซึ่งทั้งเย้ายวนใจและน่าสะพรึงไปพร้อมๆกัน ในโลกซึ่งเส้นแบ่งระหว่างพื้นที่ตัวเมืองและสภาพแวดล้อมดิจิตอลนั้นเริ่มพร่ามัวไปเรื่อยๆ สิ่งใดกันคือหนทางที่เป็นไปได้มากที่สุดในการเคลื่อนไปข้างหน้า ถ้าหากสิ่งนั้นมีอยู่จริง.
ทั้งนี้ สําหรับการสนับสนุนนายนวีน นพคุณ ผู้กํากับภาพยนตร์ นอกจากเทศกาลภาพยนตร์นานาชาติรอตเตอร์ดัม ครั้งที่ 53 แล้วเมื่อปี 2563 กระทรวงวัฒนธรรมได้สนับสนุนค่าใช้จ่ายในการเดินทางให้แก่นายนวีน นพคุณ ผู้กํากับภาพยนตร์เรื่อง crazy lotus เพื่อเดินทางไปนําเสนอโครงการเพื่อหาผู้ร่วมลงทุน ในงานเทศกาลนานาชาติเบอร์ลิน ครั้งที่ 70 สหพันธ์สาธารณรัฐเยอรมนีอีกด้วย
นายเสริมศักดิ์ กล่าวเพิ่มเติมอีกว่า ล่าสุดคณะกรรมการยุทธศาสตร์ซอฟต์พาวเวอร์แห่งชาติได้มีมติเมื่อวันที่ 9 มกราคม 2567 มอบหมายให้กระทรวงวัฒนธรรมจัดทําคําของบประมาณไปยังสํานักงบประมาณเพื่อสนับสนุนผู้ประกอบการภาพยนตร์ ละคร ซีรีส์ สารคดี แอนิเมชั่นไทย เข้าร่วมเทศกาลและงานประกาศรางวัลนานาชาติอีก จํานวน 3 เทศกาล ได้แก่ เทศกาลภาพยนตร์นานาชาติรอตเตอร์ดัม (International Film Festival Rotterdam: IFFR) ราชอาณาจักรเนเธอแลนด์ ในเดือนมกราคม 2567 เทศกาลภาพยนตร์นานาชาติเบอร์ลิน (Berlin International Film Festival) สหพันธ์สาธารณรัฐเยอรมนี ในเดือนกุมภาพันธ์ 2567 และ เทศกาลภาพยนตร์โอซาก้า (Osaka Asian Film Festival :OAFF) ครั้งที่ 19 ประเทศญี่ปุ่น ในเดือนมีนาคม 2567 ในการสนับสนุนผู้ประกอบการภาพยนตร์ ละคร ซีรีส์ สารคดี แอนิเมชั่นไทย เข้าร่วมเทศกาลและงานประกาศรางวัลนานาชาติ 3 เทศกาลข้างต้นแล้ว ถือเป็นการสร้างขวัญและกําลังใจให้กับบุคลากรในวงการภาพยนตร์ของไทยในการผลิตและสร้างสรรค์ผลงานสู่นานาชาติ
รัฐบาลไทย-ข่าวทำเนียบรัฐบาล-ธ.ก.ส. คว้ารางวัลการพัฒนาสู่รัฐวิสาหกิจดิจิทัล ปี 2566 เป็นปีที่ 3
วันพุธที่ 31 มกราคม 2567
31/01/2567
ธ.ก.ส. คว้ารางวัลการพัฒนาสู่รัฐวิสาหกิจดิจิทัล ปี 2566 เป็นปีที่ 3
ธ.ก.ส.คว้ารางวัลการพัฒนาสู่รัฐวิสาหกิจดิจิทัล ประจําปี 2566 เป็นปีที่ 3 สะท้อนถึงการพัฒนาองค์กรในทุกมิติสู่รัฐวิสาหกิจดิจิทัล เพื่อขับเคลื่อนการดําเนินงานไปสู่องค์กรรัฐวิสาหกิจที่เป็นเลิศตามมาตรฐานสากล
ธ.ก.ส. คว้ารางวัลการพัฒนาสู่รัฐวิสาหกิจดิจิทัล ประจําปี 2566 เป็นปีที่ 3 สะท้อนถึงการพัฒนาองค์กร ในทุกมิติสู่การเป็นรัฐวิสาหกิจดิจิทัล เพื่อขับเคลื่อนการดําเนินงานไปสู่การเป็นองค์กรรัฐวิสาหกิจที่เป็นเลิศตามมาตรฐานสากล พร้อมขอบคุณผู้มีส่วนเกี่ยวข้องที่ได้สนับสนุนการดําเนินงานของธนาคารมาอย่างต่อเนื่อง
วันนี้ (31 มกราคม 2567) นายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นประธานในการมอบรางวัลรัฐวิสาหกิจดีเด่น ประจําปี 2566 (SOE Award) จัดโดยสํานักงานคณะกรรมการนโยบายรัฐวิสาหกิจ (สคร.) กระทรวงการคลัง โดยมีนายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เข้ารับรางวัลรางวัลผู้นําองค์กรดีเด่น และนายเกรียงไกร กัลป์หะรัตน์ รองผู้จัดการ ธ.ก.ส. เข้ารับรางวัลการพัฒนาสู่รัฐวิสาหกิจดิจิทัล ทั้งนี้ โดยมีนายพงษ์พันธ์ จงรักษ์ และนายเชษฐา แหล่ป้อง รองผู้จัดการ ธ.ก.ส. เข้าร่วมงาน ณ ตึกสันติไมตรี ทําเนียบรัฐบาล กรุงเทพฯ
สําหรับรางวัลการพัฒนาสู่รัฐวิสาหกิจดิจิทัล ที่ ธ.ก.ส. ได้รับในครั้งนี้ ได้มาเป็นปีที่ 3 โดยเคยได้รับในปี 2563 ปี 2565 และในปีนี้ 2566 สะท้อนให้เห็นถึงการพัฒนาและปรับตัวขององค์กรให้สอดคล้องกับมาตรฐานสากล โดยมุ่งเน้นด้านนวัตกรรมและเทคโนโลยีมาขับเคลื่อนภารกิจ เพื่อรองรับการเปลี่ยนแปลงในยุคดิจิทัลที่เกิดขึ้นตลอดเวลา และตอบโจทย์ความต้องการของลูกค้าอย่างตรงจุด โดย ธ.ก.ส. ได้กําหนดกรอบทิศทางในการกํากับดูแล ด้านการบริหารจัดการเทคโนโลยีดิจิทัล การจัดทําแผนปฏิบัติการดิจิทัลทั้งระยะสั้นและระยะยาว และการนําเทคโนโลยีดิจิทัลมาปรับใช้ในการดําเนินงานในทุกภาคส่วนและบริหารจัดการองค์กรตามหลัก IT Governance เพื่อพัฒนาผลิตภัณฑ์และยกระดับคุณภาพในการให้บริการแก่ลูกค้าได้อย่างสะดวก รวดเร็ว และครบวงจร
ในโอกาสนี้ ธ.ก.ส. ขอขอบคุณลูกค้าและผู้มีส่วนเกี่ยวข้องกับธนาคารทุกท่าน ที่ได้สนับสนุนการดําเนินงานของ ธ.ก.ส. มาโดยตลอด โดยรางวัลแห่งความภาคภูมิใจครั้งนี้ จะเป็นแรงผลักดันให้ ธ.ก.ส. มุ่งมั่นในการทํางาน เพื่อยกระดับคุณภาพชีวิตเกษตรกรอย่างยั่งยืนต่อไป
รัฐบาลไทย-ข่าวทำเนียบรัฐบาล-​'นลินี ทวีสิน' หารืออุปทูตยูเครนส่งเสริมการค้า การลงทุน เน้นจับคู่ธุรกิจออนไลน์ แย้มไทยอยู่ระหว่างการพิจารณาจัด JTC ไทย – ยูเครน ครั้งที่ 1
วันพุธที่ 31 มกราคม 2567
31/01/2567
​'นลินี ทวีสิน' หารืออุปทูตยูเครนส่งเสริมการค้า การลงทุน เน้นจับคู่ธุรกิจออนไลน์ แย้มไทยอยู่ระหว่างการพิจารณาจัด JTC ไทย – ยูเครน ครั้งที่ 1
​'นลินี ทวีสิน' หารืออุปทูตยูเครนส่งเสริมการค้า การลงทุน เน้นจับคู่ธุรกิจออนไลน์ แย้มไทยอยู่ระหว่างการพิจารณาจัด JTC ไทย – ยูเครน ครั้งที่ 1
วันที่ 31 มกราคม 2567 นลินี ทวีสิน ผู้แทนการค้าไทยเปิดเผยภายหลังการหารือกับนายพาฟโล โอเรล อุปทูตประจําสถานเอกอัครราชทูตยูเครนประจําประเทศไทยว่า ไทยและยูเครนมีความสัมพันธ์ทางเศรษฐกิจที่ดีมาโดยตลอด และทั้งสองฝ่ายเห็นพ้องว่าจะสามารถพัฒนาและยกระดับความสัมพันธ์ ทั้งด้านเศรษฐกิจ การค้าและการลงทุนให้ดีมากยิ่งขึ้นต่อไป โดยฝ่ายไทยพร้อมจัด Online Business Matching เพื่อขับเคลื่อนเศรษฐกิจและก้าวข้ามอุปสรรคด้านการเดินทาง นอกจากนี้ ไทยอยู่ระหว่างการพิจารณาจัดการประชุมคณะกรรมการร่วมทางการค้า หรือ JTC ครั้งที่ 1 ซึ่งคาดว่าจะเกิดขึ้นภายในปี 2567 นี้ โดย JTC จะเป็นกลไกสําคัญในการขับเคลื่อนความสัมพันธ์ทางการค้าของสองประเทศต่อไป
นางนลินีฯ ให้ข้อมูลเพิ่มเติมว่า ตนและท่านอุปทูตยูเครนเห็นถึงความสําคัญของการจัด JTC ไทย – ยูเครน ครั้งที่ 1 เพื่อเป็นเวทีในการหารือถึงแนวทางการส่งเสริมความร่วมมือและพัฒนาความสัมพันธ์ทางด้านเศรษฐกิจอย่างรอบด้าน ครอบคลุมในทุกสาขาที่ทั้งสองฝ่ายมีความสนใจร่วมกัน และนําไปสู่การขยายมูลค่าการค้าระหว่างกันในอนาคต โดยฝ่ายไทยอยู่ระหว่างการพิจารณาช่วงเวลาที่เหมาะสมในการจัดประชุม ซึ่งคาดว่าจะเกิดขึ้นภายในปี 2567 นี้ ซึ่งท่านอุปทูตได้แจ้งว่าฝ่ายยูเครนมีความพร้อมที่จะเดินทางมาเข้าร่วมการประชุม JTC ในประเทศไทยรวมถึงตั้งใจที่จะเชิญภาคธุรกิจของยูเครนร่วมคณะ ดั้งนั้นแล้วจึงเห็นว่าหากสามารถจัด JTC ไทย – ยูเครนในช่วงเดือนพฤษภาคมได้ก็จะเป็นการดี เพื่อเปิดโอกาสในการจับคู่ธุรกิจและเข้าร่วมงาม THAIFEX-ANUGA ASIA 2024
นางนลินีฯ เสริมว่าตนยังได้เสนอการจัดกิจกรรมจับคู่ธุรกิจออนไลน์ (Online Business Matching : OBM) เพื่อเป็นการก้าวข้ามอุปสรรคด้านการเดินทาง โดยกิจกรรม OBM จะเน้นไปในกลุ่มสินค้าที่ไทยมีศักยภาพและฝ่ายยูเครนมีความต้องการนําเข้าจากไทยในลําดับต้นๆ เช่น อุปกรณ์และส่วนประกอบรถยนต์ อาหารทะเลกระป๋องและแปรรูป ผลไม้กระป๋องและแปรรูป และผลิตภัณฑ์ยาง เป็นต้น
รัฐบาลไทย-ข่าวทำเนียบรัฐบาล-สธ. จัด Clean Room แล้วกว่า 2,500 ห้อง รองรับผู้ได้รับผลกระทบจาก PM2.5
วันพุธที่ 31 มกราคม 2567
สธ. จัด Clean Room แล้วกว่า 2,500 ห้อง รองรับผู้ได้รับผลกระทบจาก PM2.5
.....
สธ. จัด Clean Room แล้วกว่า 2,500 ห้อง รองรับผู้ได้รับผลกระทบจาก PM2.5
.
กระทรวงสาธารสุข เผยขณะนี้ โรงพยาบาลสังกัดสํานักงานปลัดกระทรวงสาธารณสุข เขตสุขภาพที่ 1, 2, 3, 8 และปริมณฑล ซึ่งเป็นพื้นที่เสี่ยงสูงจาก PM2.5
.
ได้จัดทําห้องปลอดฝุ่น (Clean Room) ให้กลุ่มเสี่ยงได้เข้าพัก เพื่อลดโอกาสรับสัมผัสมลพิษทางอากาศจากฝุ่น PM2.5 จํานวนทั้งสิ้น 2,053 ห้อง สามารถรองรับ ปชช.กลุ่มเสี่ยง ได้ประมาณ 33,000 คน ใน 30 จังหวัด
.
โดยแบ่งเป็น:
• รพ.ศูนย์/รพ.ทั่วไป 42 แห่ง จํานวน 661 ห้อง
• รพ.ชุมชน 283 แห่ง รวม 1,392 ห้อง
• อยู่ระหว่างดําเนินการอีก 2 แห่ง
.
นอกจากนี้ ยังมีห้องปลอดฝุ่นของหน่วยงานสังกัดกรมวิชาการ ได้แก่ กรมการแพทย์ กรมอนามัย และกรมสุขภาพจิต จํานวน 509 ห้อง รองรับกลุ่มเสี่ยงได้ประมาณ 12,000 คน ซึ่งประชาชนกลุ่มเสี่ยงสามารถติดต่อเข้ารับบริการหรือสอบถามรายละเอียดได้ที่โรงพยาบาลใกล้บ้าน หรือเจ้าหน้าที่สาธารณสุขในพื้นที่
.
อ่านเพิ่มเติม คลิกhttps://www.thaigov.go.th/news/contents/details/77960
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. รับ 2 รางวัลรัฐวิสาหกิจดีเด่น ประจำปี 2566 “รางวัลการดำเนินงานอย่างรับผิดชอบต่อสังคมและสิ่งแวดล้อมดีเด่น” และ”รางวัลความร่วมมือเชิงยุทธศาสตร์เพื่อการพัฒนาดีเด่น”
วันพุธที่ 31 มกราคม 2567
31/01/2567
บสย. รับ 2 รางวัลรัฐวิสาหกิจดีเด่น ประจําปี 2566 “รางวัลการดําเนินงานอย่างรับผิดชอบต่อสังคมและสิ่งแวดล้อมดีเด่น” และ”รางวัลความร่วมมือเชิงยุทธศาสตร์เพื่อการพัฒนาดีเด่น”
นายกฤษฎา จีนะวิจารณะ รมช.คลัง ประธานในพิธีมอบรางวัลรัฐวิสาหกิจดีเด่น ประจําปี  2566 มอบรางวัลรัฐวิสาหกิจดีเด่น ให้แก่บรรษัทประกันสินเชื่ออุตสาหกรรมขนาดย่อม (บสย.) 2 รางวัล
บสย. รับ 2 รางวัลรัฐวิสาหกิจดีเด่น ประจําปี 2566 “รางวัลการดําเนินงานอย่างรับผิดชอบต่อสังคมและสิ่งแวดล้อมดีเด่น” และ”รางวัลความร่วมมือเชิงยุทธศาสตร์เพื่อการพัฒนาดีเด่น”
นายกฤษฎา จีนะวิจารณะ รัฐมนตรีช่วยว่าการกระทรวงการคลัง ประธานในพิธีมอบรางวัลรัฐวิสาหกิจดีเด่น ประจําปี 2566 ภายใต้แนวคิด รัฐวิสาหกิจสร้างสรรค์พลังไทยสู่สากล (Enhancing Thainess Towards Global Opportunities) จัดโดยสํานักงานคณะกรรมการนโยบายรัฐวิสาหกิจ (สคร.) มอบรางวัลรัฐวิสาหกิจดีเด่น ให้แก่ บรรษัทประกันสินเชื่ออุตสาหกรรมขนาดย่อม (บสย.) 2 รางวัลประเภท “รางวัลการดําเนินงานอย่างรับผิดชอบต่อสังคมและสิ่งแวดล้อมดีเด่น” และ “รางวัลความร่วมมือเชิงยุทธศาสตร์เพื่อการพัฒนาดีเด่น” โดย นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เข้ารับรางวัล
“รางวัลการดําเนินงานอย่างรับผิดชอบต่อสังคมและสิ่งแวดล้อมดีเด่น” ภายใต้การดําเนินงานชื่อ "ศูนย์ที่ปรึกษาทางการเงิน บสย. F.A. Center” โดยนําสมรรถนะหลัก (Core Competency) ผู้เชี่ยวชาญด้านการค้ําประกันสินเชื่อ และนําองค์ความรู้ทางการเงิน มาประยุกต์ใช้ให้สอดคล้อง ตามมาตรฐานแนวทางความรับผิดชอบต่อสังคม (ISO 26000) และเป้าหมายการพัฒนาที่ยั่งยืน (SDGs) เพิ่มทักษะวิชาชีพและความรู้ที่นําไปประยุกต์ใช้ได้จริง โดย"ศูนย์ที่ปรึกษาทางการเงิน บสย. F.A. Center” สนับสนุนการเข้าถึงแหล่งเงินทุนในระบบที่มีต้นทุนทางการเงินต่ําให้ผู้ประกอบธุรกิจ SMEs รายใหม่มีส่วนผลักดันให้ระบบเศรษฐกิจเติบโต รวมถึงการจัดการอบรมโครงการ บสย. สร้างชีวิตใหม่ สําหรับผู้ต้องขังที่กําลังพ้นโทษ เพื่อเตรียมความพร้อมในการกลับคืนสู่สังคม โดยนําความสามารถพิเศษขององค์กร (CSR-in-process) ในการส่งเสริมความรู้ความเข้าใจด้านการเงิน (Financial Literacy) สร้างการเชื่อมโยงความช่วยเหลือกับสํานักงานเขต บสย. ในพื้นที่ ให้ผู้พ้นโทษสามารถประกอบอาชีพสุจริตได้อย่างยั่งยืน
“รางวัลความร่วมมือเชิงยุทธศาสตร์เพื่อการพัฒนาดีเด่น” ในโครงการ “The S1 Project (One SMEs)” ระหว่าง บรรษัทประกันสินเชื่ออุตสาหกรรมขนาดย่อม (บสย.) และ ธนาคารเพื่อการส่งออกและนําเข้าแห่งประเทศไทย (EXIM Bank) ที่มุ่งช่วยเหลือผู้ประกอบการ SMEs ที่ได้รับผลกระทบจากสถานการณ์โควิด-19 เพื่อให้ SMEs ได้ฟื้นตัวอย่างรวดเร็ว ได้บูรณาการความร่วมมือ พัฒนารูปแบบธุรกิจใหม่ (New Business Model) ครอบคลุมด้านบริการลูกค้า การใช้ทรัพยากรและการแลกเปลี่ยนองค์ความรู้ในการพัฒนากระบวนการทํางานร่วมกันสอดรับกับนโยบายภาครัฐ
รัฐบาลไทย-ข่าวทำเนียบรัฐบาล-นายกฯ ลาป่วยติดไข้หวัดใหญ่ สายพันธุ์ A ลุยทำงานหนักอย่างต่อเนื่อง พักผ่อนน้อย
วันพุธที่ 31 มกราคม 2567
31/01/2567
นายกฯ ลาป่วยติดไข้หวัดใหญ่ สายพันธุ์ A ลุยทํางานหนักอย่างต่อเนื่อง พักผ่อนน้อย
นายกฯ ลาป่วยติดไข้หวัดใหญ่ สายพันธุ์ A ลุยทํางานหนักอย่างต่อเนื่อง พักผ่อนน้อย
วันที่ (31 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แจ้งขอลาป่วย วันที่ 31 มกราคม 2567 เนื่องจากเป็นไข้หวัดใหญ่ สายพันธุ์ A อีกทั้งที่ผ่านจากมาได้ลุยทํางานหนักอย่างต่อเนื่องติดต่อกันระยะยาวและพักผ่อนน้อย
“หมอขอให้นายกรัฐมนตรีหยุดรักษาตัว และให้ยารักษาอาการ รวมถึงพักผ่อนให้เพียงพอเพื่อฟื้นร่างกาย ส่วนจะใช้เวลากี่วันนั้น หมอขอประเมินอาการอีกที แม้ว่านายกฯ จะขอเพียง 1 วัน คือวันนี้ (31 ม.ค. 67) ก็ตาม “นายชัย กล่าว
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 1/2567
วันพุธที่ 31 มกราคม 2567
31/01/2567
ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 1/2567
ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 1/2567
วันที่ 29 มกราคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมการประชุมคณะกรรมการนโยบายเขตพัฒนาพิเศษภาคตะวันออก ครั้งที่ 1/2567 โดยมีนายภูมิธรรม เวชยชัย รองนายกรัฐมนตรี เป็นประธานการประชุมฯ ณ ห้องประชุมคณะรัฐมนตรี (หลังเก่า) ชั้น 2 สํานักเลขาธิการ คณะรัฐมนตรี ทําเนียบรัฐบาล
รัฐบาลไทย-ข่าวทำเนียบรัฐบาล-ปลัดฯ ณัฐพล มอบรางวัลสลากบำรุงสภากาชาดไทย ร้านกระทรวงอุตสาหกรรม ประจำปี 2566
วันพุธที่ 31 มกราคม 2567
31/01/2567
ปลัดฯ ณัฐพล มอบรางวัลสลากบํารุงสภากาชาดไทย ร้านกระทรวงอุตสาหกรรม ประจําปี 2566
ปลัดฯ ณัฐพล มอบรางวัลสลากบํารุงสภากาชาดไทย ร้านกระทรวงอุตสาหกรรม ประจําปี 2566
วันที่ 30 มกราคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีมอบรางวัลสลากบํารุงสภากาชาดไทย ร้านกระทรวงอุตสาหกรรม ประจําปี 2566 ซึ่งจัดโดย การนิคมอุตสาหกรรมแห่งประเทศไทย (กนอ.) โดยมี รศ.ดร.วีริศ อัมระปาล ผู้ว่าการการนิคมอุตสาหกรรมแห่งประเทศไทย กล่าวรายงานและสรุปยอดการจําหน่ายสลากบํารุงสภากาชาดไทย พร้อมด้วย นายเอกภัทร วังสุวรรณ นายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม การนิคมอุตสาหกรรมแห่งประเทศไทย (กนอ.) และหน่วยงานพันธมิตร เข้าร่วม ณ บริเวณด้านหน้าอาคารสํานักงานปลัดกระทรวงอุตสาหกรรม
ปลัดฯ ณัฐพล กล่าวแสดงความยินดีกับผู้ได้รับรางวัล พร้อมกล่าวขอบคุณ ผู้สนับสนุนของรางวัล อาทิ บริษัท เกรท วอล มอเตอร์ , SMEs D Bank และหน่วยงานอื่นที่ร่วมให้การสนับสนุนของรางวัลของร้านกระทรวงอุตสาหกรรม โดยรายได้ทั้งหมดจากการจัดกิจกรรมภายในร้านของกระทรวงอุตสาหกรรม หลังจากหักค่าใช้จ่ายที่จําเป็นแล้ว จะนําขึ้นทูลเกล้าฯ โดยเสด็จพระราชกุศล และเพื่อบํารุงสภากาชาดไทย เพื่อนําไปใช้ในโครงการต่างๆที่เป็นสาธารณประโยชน์ต่อไป สําหรับรางวัลสลากบํารุงสภากาชาดไทย ร้านกระทรวงอุตสาหกรรม ประจําปี 2566 ที่ได้ทําพิธีมอบในวันนี้ (30 ม.ค.67) มีทั้งสิ้น 6 รางวัล ประกอบด้วย รางวัลที่ 1 รถยนต์ รุ่น ORA GOODCAT รางวัลที่ 2 รถยนต์ MITSUBISHI MIRAGE รางวัลที่ 3 รถจักรยานยนต์ HONDA GIORNO +125 จํานวน 2 คัน และรถจักรยานยนต์ YAMAHA GRAND FILANI HYBRID จํานวน 2 คัน
รัฐบาลไทย-ข่าวทำเนียบรัฐบาล-รุกแก้ปัญหาสาธารณสุขชายแดน “หมอชลน่าน” จับมือ 6 หน่วยงาน ตั้งศูนย์เรียนรู้ทางการแพทย์และสาธารณสุขชายแดน แห่งแรกของประเทศ ที่ รพ.แม่สอด จ.ตาก
วันพุธที่ 31 มกราคม 2567
รุกแก้ปัญหาสาธารณสุขชายแดน “หมอชลน่าน” จับมือ 6 หน่วยงาน ตั้งศูนย์เรียนรู้ทางการแพทย์และสาธารณสุขชายแดน แห่งแรกของประเทศ ที่ รพ.แม่สอด จ.ตาก
รัฐมนตรีว่าการกระทรวงสาธารณสุข เปิดศูนย์การเรียนรู้ทางการแพทย์และสาธารณสุขชายแดน และพื้นที่พิเศษ กระทรวงสาธารณสุข แห่งแรกของประเทศ ที่ รพ.แม่สอด จ.ตาก
รัฐมนตรีว่าการกระทรวงสาธารณสุข เปิดศูนย์การเรียนรู้ทางการแพทย์และสาธารณสุขชายแดน และพื้นที่พิเศษ กระทรวงสาธารณสุข แห่งแรกของประเทศ ที่ รพ.แม่สอด จ.ตาก ด้วยการพัฒนาแนวทางการดําเนินงานผ่านกลไกของคณะกรรมการจัดตั้งศูนย์การเรียนรู้ทางการแพทย์และสาธารณสุชชายแดน และพื้นที่พิเศษ ซึ่งมี ดร.นพ.พิศิษฐ์ ศรีประเสริฐ เป็นประธาน เพื่อเป็นแหล่งฝึกอบรม เพิ่มศักยภาพให้กับบุคลากรในการปฏิบัติงานสาธารณสุขชายแดนและพื้นที่เฉพาะ ดูแลรักษาและควบคุมโรคอย่างเหมาะสมให้กับคนไทยและต่างด้าวอย่างเป็นรูปธรรม ภายใต้ความร่วมมือระหว่างกระทรวงสาธารณสุข, สถาบันพระบรมราชชนก, กรมความร่วมมือระหว่างประเทศ กระทรวงการต่างประเทศ, คณะแพทยศาสตร์ จุฬาลงกรณ์มหาวิทยาลัย, สถาบันวิจัยระบบสาธารณสุข, มูลนิธิ เดอะ บอร์เดอร์ แลนด์ เฮลท์ และมูลนิธิสุวรรณนิมิต
วันนี้ (31 มกราคม 2567) ที่โรงพยาบาลแม่สอด จังหวัดตาก นพ.ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีเปิดและพิธีลงนามบันทึกข้อตกลงความร่วมมือในการจัดตั้งและดําเนินงานศูนย์การเรียนรู้ ทางการแพทย์และสาธารณสุขชายแดน กระทรวงสาธารณสุข ระหว่าง นพ.โอภาส การย์กวินพงศ์ ปลัดกระทรวงสาธารณสุข, ศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก, นายวัฒนวิทย์ คชเสนี รองอธิบดีกรมความร่วมมือระหว่างประเทศ รักษาราชการแทนอธิบดีกรมความร่วมมือระหว่างประเทศ, รศ.นพ.ฉันชาย สิทธิพันธุ์ คณบดีคณะแพทยศาสตร์ จุฬาลงกรณ์มหาวิทยาลัย, นพ.ศุภกิจ ศิริลักษณ์ ผอ.สถาบันวิจัยระบบสาธารณสุข, Dr.Francois Nosten ประธานมูลนิธิ เดอะ บอร์เดอร์แลนด์ เฮลท์ และ นพ.วิชัย โชควิวัฒน ประธานมูลนิธิสุวรรณนิมิต
นพ.ชลน่าน กล่าวว่า กระทรวงสาธารณสุขได้กําหนดให้ประเด็นสาธารณสุขชายแดน เป็น 1 ใน 13 นโยบายการดําเนินงาน เนื่องจากมีบริบทพื้นที่แตกต่างจากพื้นที่อื่นๆ มีความซับซ้อน เชื่อมโยงกับหลายปัจจัยทั้งในและนอกประเทศ อีกทั้งยังเป็นด่านหน้าในการป้องกัน ควบคุมโรคระบาดที่จะเข้าสู่ประเทศ เช่นที่จังหวัดตาก มีประชากรทั้งชาวไทย ชาวไทยภูเขา และชาวต่างชาติ มีโรคระบาดที่พบบ่อย ได้แก่ มาลาเรีย วัณโรค และโรคไข้เลือดออกซึ่งเหล่านี้เป็นปัจจัยที่ส่งผลกระทบต่อระบบสาธารณสุขในพื้นที่ โดยเฉพาะอัตรากําลังและศักยภาพของบุคลากรที่ต้องมีทักษะและความเชี่ยวชาญเฉพาะด้าน รวมถึงมีประสบการณ์ในการปฏิบัติงาน โดยเฉพาะการจัดการกับปัญหาสุขภาพของประชากรไทยและต่างด้าว
“การลงนามความร่วมมือเปิดศูนย์การเรียนรู้ฯ ที่จังหวัดตาก ครั้งนี้ จะทําให้เกิดการแก้ไขปัญหาสาธารณสุข รวมถึงการพัฒนาระบบบริการในพื้นที่ชายแดนของจังหวัดตากอย่างเป็นรูปธรรมและยั่งยืน โดยความร่วมมือและการสนับสนุนทรัพยากรที่จําเป็นในการจัดทําหลักสูตรการเรียนการสอน ทั้งภาคทฤษฎีและการฝึกภาคสนามที่สอดคล้องกับสภาพปัญหาในพื้นที่ชายแดน ช่วยพัฒนาศักยภาพบุคลากรให้สามารถปฏิบัติงานในพื้นที่ได้อย่างมีประสิทธิภาพ รวมถึงพัฒนางานวิจัยและนวัตกรรมทางการแพทย์และสาธารณสุขให้พร้อมรับมือกับปัญหาสาธารณสุขชายแดน ส่งผลให้สามารถดูแลสุขภาพประชากรในพื้นที่ชายแดนให้มีคุณภาพชีวิตที่ดีได้” นพ.ชลน่าน กล่าว
************************************* 31 มกราคม 2567
รัฐบาลไทย-ข่าวทำเนียบรัฐบาล-​ปลัดฯ ณัฐพล ประชุมติดตามผลการตรวจสอบโรงงานและสถานประกอบการที่มีความเสี่ยงสูง
วันพุธที่ 31 มกราคม 2567
31/01/2567
​ปลัดฯ ณัฐพล ประชุมติดตามผลการตรวจสอบโรงงานและสถานประกอบการที่มีความเสี่ยงสูง
​ปลัดฯ ณัฐพล ประชุมติดตามผลการตรวจสอบโรงงานและสถานประกอบการที่มีความเสี่ยงสูง
จังหวัดเชียงใหม่ : วันที่ 26 มกราคม 2567 เวลา 13.00 น. ดร.ณัฐพล รังสิตพล ปลัดกระทรวงอุตสาหกรรม ประชุมติดตามผลการตรวจสอบโรงงานและสถานประกอบการที่มีความเสี่ยงสูงทั่วประเทศ โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ นายวีระกิตติ์ รันธกิจธนวิชญ์ นายศุภกิจ บุญศิริ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล รองอธิบดีกรมอุตสาหกรรมพื้นฐานและการเหมืองแร่ นางบุปผา กวินวศิน รองผู้ว่าการการนิคมอุตสาหกรรมแห่งประเทศไทย นางพัชรี ใบยา อุตสาหกรรมจังหวัดเชียงใหม่ นายเตมีย์ พันธุ์วงค์ราช ผู้อํานวยการกองตรวจราชการ สํานักงานปลัดกระทรวงอุตสาหกรรม อุตสาหกรรมจังหวัดทั่วประเทศ ผู้แทนกรมโรงงานอุตสาหกรรม เข้าร่วมประชุม ณ ห้องประชุมสํานักงานอุตสาหกรรมจังหวัดเชียงใหม่ และออนไลน์ผ่านโปรแกรม Zoom
ปลัดกระทรวงอุตสาหกรรม เรียกประชุมประธานกลุ่มตรวจราชการกระทรวงอุตสาหกรรม หน่วยงานที่เกี่ยวข้อง และอุตสาหกรรมจังหวัดทั่วประเทศ ติดตามผลการตรวจสอบโรงงานและสถานประกอบการที่มีความเสี่ยงสูง ตามที่รองนายกรัฐมนตรี (นายสมศักดิ์ เทพสุทิน) ได้สั่งการให้ 5 กระทรวง ประกอบด้วย กระทรวงกลาโหม กระทรวงมหาดไทย กระทรวงสาธารณสุข กระทรวงแรงงาน และกระทรวงอุตสาหกรรม (อก.) เร่งตรวจสอบโรงงานและสถานประกอบการ และพิจารณาปรับปรุงกฎหมายที่เกี่ยวข้องให้ทันสมัย สามารถกํากับดูแลสถานประกอบการได้อย่างปลอดภัย เพื่อสร้างหลักประกันและความมั่นใจให้แก่ประชาชน
โดยในวันนี้ (26 มกราคม 2567) แต่ละหน่วยงานได้รายงานผลการตรวจสอบ พบว่า ปัจจุบัน มีโรงงานที่ประกอบกิจการทําไม้ขีดไฟ วัตถุระเบิด หรือดอกไม้เพลิง หรือ โรงงานลําดับที่ 48(4) จํานวน 8 โรงงาน สํานักงานอุตสาหกรรมจังหวัดตรวจสอบแล้ว ทั้ง 8 โรงงานมีการประกอบกิจการที่มีความปลอดภัยเป็นไปตามข้อกําหนดของกฎหมายตามพระราชบัญญัติโรงงาน พ.ศ. 2535 และที่แก้ไขเพิ่มเติม นอกจากนี้ ยังได้เข้าไปตรวจสอบอีกกว่า 42 สถานประกอบการที่เดิมเป็นโรงงาน แต่ปัจจุบันไม่เข้าข่ายเป็นโรงงานเนื่องจากเป็นสถานประกอบการที่มีขนาดเล็ก พบว่า สถานประกอบการส่วนใหญ่ได้เลิกกิจการหรือได้เปลี่ยนไปทําธุรกิจประเภทอื่นแล้ว อย่างไรก็ตาม ที่ประชุมได้มอบหมายให้ สํานักงานอุตสาหกรรมจังหวัดทั่วประเทศบูรณาการร่วมกับกระทรวงมหาดไทย เพื่อเชื่อมโยงข้อมูลและสนับสนุนกระทรวงมหาดไทยในการกํากับดูแลสถานประกอบการทําดอกไม้เพลิงขนาดเล็กให้มีความปลอดภัยต่อทั้งผู้ปฏิบัติงานและผู้อยู่อาศัยโดยรอบบริเวณสถานประกอบการ ต่อไป
รัฐบาลไทย-ข่าวทำเนียบรัฐบาล-กรมทางหลวงชนบท เข้มงวดรถบรรทุกน้ำหนักเกินต่อเนื่อง เพื่อป้องกันการชำรุดและเพิ่มความปลอดภัยในระยะยาว จัดตั้งด่านตรวจชั่งน้ำหนักเคลื่อนที่บนถนนสาย ชย.3013 จ.ชัยภูมิ
วันพุธที่ 31 มกราคม 2567
กรมทางหลวงชนบท เข้มงวดรถบรรทุกน้ําหนักเกินต่อเนื่อง เพื่อป้องกันการชํารุดและเพิ่มความปลอดภัยในระยะยาว จัดตั้งด่านตรวจชั่งน้ําหนักเคลื่อนที่บนถนนสาย ชย.3013 จ.ชัยภูมิ
...
กรมทางหลวงชนบท โดยสํานักงานทางหลวงชนบทที่ 5 (นครราชสีมา) จัดตั้งด่านชั่งน้ําหนักแบบเคลื่อนที่บนถนนทางหลวงชนบทสาย ชย.3013 แยก ทล.201 – แยก ทล.205 อําเภอจัตุรัส, บําเหน็จณรงค์ จังหวัดชัยภูมิ บริเวณ กม.ที่ 0+300 โดยดําเนินการตรวจสอบรถบรรทุกไม่ให้น้ําหนักเกินกว่าที่กฎหมายกําหนด เพื่อให้เกิดประสิทธิภาพในการป้องกันการชํารุดในระยะยาว ตามพระราชบัญญัติทางหลวง พ.ศ. 2535 มาตรา 61 วรรคหนึ่ง ซึ่งหากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดนั้นด้วย รวมทั้ง เพื่อให้เป็นไปตามมาตรการของกระทรวงคมนาคมและนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่ได้กําชับถึงการทํางานในทุกขั้นตอน ต้องมีความโปร่งใสตรวจสอบได้ หมั่นตรวจตรากวดขัน บังคับใช้กฎหมายในเรื่องรถบรรทุกน้ําหนักเกินอย่างจริงจังและต่อเนื่อง พร้อมทั้งให้นําเทคโนโลยีมาปรับใช้ในกระบวนการติดตามตรวจสอบรถบรรทุกน้ําหนักเกินอีกด้วย
รัฐบาลไทย-ข่าวทำเนียบรัฐบาล-​โฆษกรัฐบาลชื่นชมผลงานกระทรวงยุติธรรม-หน่วยงานในสังกัด ขับเคลื่อนแก้ไขปัญหากลุ่มคนไร้รัฐไร้สัญชาติ ให้มีสถานะบุคคลทางทะเบียนราษฎร ได้รับสิทธิมนุษยชนขั้นพื้นฐาน
วันพุธที่ 31 มกราคม 2567
30/01/2567
​โฆษกรัฐบาลชื่นชมผลงานกระทรวงยุติธรรม-หน่วยงานในสังกัด ขับเคลื่อนแก้ไขปัญหากลุ่มคนไร้รัฐไร้สัญชาติ ให้มีสถานะบุคคลทางทะเบียนราษฎร ได้รับสิทธิมนุษยชนขั้นพื้นฐาน
​โฆษกรัฐบาลชื่นชมผลงานกระทรวงยุติธรรม-หน่วยงานในสังกัด ขับเคลื่อนแก้ไขปัญหากลุ่มคนไร้รัฐไร้สัญชาติ ให้มีสถานะบุคคลทางทะเบียนราษฎร ได้รับสิทธิมนุษยชนขั้นพื้นฐาน ในไตรมาสแรกปีงบฯ 67 แล้วกว่า 2,449 ราย
วันที่ (30 มกราคม 2567) นายชัย วัชรงค์ โฆษกประจําสํานักนายกรัฐมนตรีเผยว่า ตามที่รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับความเท่าเทียมของคนทุกกลุ่ม ไม่ว่าจะเป็นกลุ่มเปราะบาง คนพิการ ผู้สูงอายุ และกลุ่มชาติพันธุ์ โดยมีนโยบายในการดูแลให้มีเกียรติ มีศักดิ์ศรี มีงาน มีรายได้ และมีคุณภาพชีวิตที่ดีกว่าเดิมด้วยสวัสดิการโดยรัฐ นั้น กระทรวงยุติธรรมและหน่วยงานในสังกัดที่เกี่ยวข้อง ได้ร่วมขับเคลื่อนการช่วยเหลือกลุ่มคนไร้รัฐไร้สัญชาติ ให้ได้รับสิทธิมนุษยชนขั้นพื้นฐานและเป็นผู้มีสิทธิเสรีภาพตามที่กฎหมายรัฐธรรมนูญกําหนดไว้ โดยในช่วงไตรมาสแรกของปีงบประมาณ พ.ศ. 2567 สามารถดําเนินการแก้ไขปัญหาให้กลุ่มคนไร้รัฐไร้สัญชาติ ครอบคลุมกลุ่มผู้สูงอายุ พระภิกษุสามเณร นักเรียนนักศึกษา และกลุ่มคนไทยพลัดถิ่น ในพื้นที่จังหวัดกาญจนบุรี จังหวัดเชียงใหม่ และจังหวัดระนอง ให้เข้าสู่กระบวนการพิจารณาสถานะบุคคลและสัญชาติได้แล้วกว่า 2,449 ราย
โฆษกประจําสํานักนายกรัฐมนตรีกล่าวว่า เมื่อวันที่ 30 มกราคม 2567 ที่กระทรวงยุติธรรม คณะบุคคลที่ได้รับการแก้ไขปัญหาคนไร้รัฐไร้สัญชาติ ด้วยการคัดกรองและการตรวจพิสูจน์สารพันธุกรรม (DNA) จากอําเภอฝาง อําเภออมก๋อย อําเภอแม่อายอําเภอแม่แตง จังหวัดเชียงใหม่ อําเภอแม่สะเรียง จังหวัดแม่ฮ่องสอน ได้เข้าขอบคุณพันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะผู้บริหารหน่วยงานในสังกัดกระทรวงยุติธรรมที่เกี่ยวข้อง ที่ทําให้กลุ่มคนไร้รัฐไร้สัญชาติ มีสถานะบุคคลทางทะเบียนราษฎรและได้รับสิทธิมนุษยชนขั้นพื้นฐาน โดยตัวแทนกลุ่มบุคคลฯ ได้กล่าวขอบคุณรัฐมนตรีว่าการกระทรวงยุติธรรม และหน่วยงานในสังกัดกระทรวงยุติธรรมที่เกี่ยวข้อง ที่ร่วมกันบูรณาการและผนึกกําลังขับเคลื่อนการแก้ไขปัญหาให้กลุ่มคนไร้รัฐไร้สัญชาติได้มีตัวตนบนโลกใบนี้
“รัฐบาลขอชื่นชมผลงานกระทรวงยุติธรรม และหน่วยงานในสังกัด ตลอดจนภาคประชาสังคมที่เกี่ยวข้อง ที่ได้บูรณาการขับเคลื่อนการแก้ไขปัญหาสถานะบุคคลที่ไม่ถูกบันทึกประวัติไว้ในทะเบียนราษฎร และไม่มีสถานะสัญชาติใด ให้ได้รับสิทธิมนุษยชนขั้นพื้นฐานและเป็นผู้มีสิทธิเสรีภาพตามที่กฎหมายรัฐธรรมนูญกําหนดไว้ ซึ่งผลงานการแก้ไขปัญหาดังกล่าวเป็นการยืนยันว่ารัฐบาลโดยกระทรวงยุติธรรมจะนําความยุติธรรมไปสู่ประชาชนอย่างทั่วถึงและรวดเร็ว เพื่อปกป้องศักดิ์ศรีความเป็นมนุษย์ ปกป้องสิทธิมนุษยชน ให้ได้รับความคุ้มครองดูแลอย่างถึงที่สุด และจะดําเนินการอย่างต่อเนื่องในหลายพื้นที่ทั่วประเทศ เพื่อช่วยเหลือบุคคลที่ยังไม่ได้รับการช่วยเหลือ และแก้ไขปัญหาเพื่อให้ได้รับสิทธิขั้นพื้นฐานตามหลักสิทธิมนุษยชนต่อไป” นายชัย กล่าว
รัฐบาลไทย-ข่าวทำเนียบรัฐบาล-​“กลุ่มธุรกิจเรเว่” เข้าพบ “พิมพ์ภัทรา” หารือแนวทางส่งเสริมการผลิตรถยนต์อีวี ด้าน “รมว.อุตสาหกรรม” ยืนยัน รัฐบาลพร้อมสนับสนุนเต็มที่ เดินหน้าจัดทำมาตรฐานครอบคลุมรอบด้าน
วันพุธที่ 31 มกราคม 2567
31/01/2567
​“กลุ่มธุรกิจเรเว่” เข้าพบ “พิมพ์ภัทรา” หารือแนวทางส่งเสริมการผลิตรถยนต์อีวี ด้าน “รมว.อุตสาหกรรม” ยืนยัน รัฐบาลพร้อมสนับสนุนเต็มที่ เดินหน้าจัดทํามาตรฐานครอบคลุมรอบด้าน
​“กลุ่มธุรกิจเรเว่” เข้าพบ “พิมพ์ภัทรา” หารือแนวทางส่งเสริมการผลิตรถยนต์อีวี ด้าน “รมว.อุตสาหกรรม” ยืนยัน รัฐบาลพร้อมสนับสนุนเต็มที่ เดินหน้าจัดทํามาตรฐานครอบคลุมรอบด้าน
เมื่อวันที่ 30 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วยคณะทํางาน และผู้บริหารกระทรวงฯ ให้การต้อนรับ กลุ่มผู้บริหารธุรกิจเรเว่ ผู้แทนจําหน่ายยานยนต์ไฟฟ้าในประเทศไทย แบรนด์ BYD ที่มียอดจําหน่ายสูงและเติบโตขึ้นอย่างรวดเร็ว เพื่อหารือถึงมาตรการและแนวทางของรัฐบาลในการส่งเสริมการผลิตและการใช้ยานยนต์ไฟฟ้าและธุรกิจที่เกี่ยวเนื่อง ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
นางสาวพิมพ์ภัทรา กล่าวว่า รัฐบาลภายใต้การนําของ นายกรัฐมนตรี นายเศรษฐา ทวีสิน และกระทรวงอุตสาหกรรม พร้อมให้การสนับสนุนอย่างเต็มที่ ตามนโยบายและแผนพัฒนาอุตสาหกรรมยานยนต์ไฟฟ้า โดยรัฐบาลได้จัดตั้งคณะกรรมการนโยบายยานยนต์ไฟฟ้าแห่งชาติ ซึ่งมีกําหนดเป้าหมาย 30@30 (สามสิบแอ็ดสามสิบ) คือ การผลิตรถยนต์ที่ปล่อยมลพิษเป็นศูนย์ ZEV (Zero Emission Vehicle) ให้ได้ร้อยละ 30 ของการผลิตรถยนต์ทั้งหมดในปี ค.ศ. 2030 (พ.ศ. 2573) รวมทั้งผลักดันมาตรการด้านการส่งเสริมการผลิตและการใช้ยานยนต์ไฟฟ้า ตลอดจนมาตรการพัฒนาปัจจัยแวดล้อม ซึ่งกระทรวงอุตสาหกรรมและหน่วยงานที่เกี่ยวข้อง ได้ร่วมกันขับเคลื่อนให้เกิดผลเป็นรูปธรรม เพื่อรองรับการผลิตยานยนต์ไฟฟ้าของผู้ประกอบการที่เข้าร่วมมาตรการ EV 3.0 เพื่อสนับสนุนให้เกิดการลงทุนด้านการวิจัยและพัฒนายานยนต์ไฟฟ้า และชิ้นส่วนสําคัญ
“ประเด็นสําคัญที่น่าติดตามคือ การตั้งโรงงาน Recycle แบตเตอรี่ในประเทศไทย นโยบายการส่งเสริมรถ Hybride และนโยบายการส่งเสริมรถไฟฟ้า BUS & TRUCK สําหรับยานยนต์ชนิดนี้ดูมีแนวโน้มกําลังเป็นดาวรุ่งในวงการเช่นกัน” รมว.อุตสาหกรรม กล่าว
นางสาวพิมพ์ภัทรา กล่าวด้วยว่า นอกจากนี้ กระทรวงอุตสาหกรรม โดย สํานักงานมาตรฐานผลิตภัณฑ์อุตสาหกรรม (สมอ.) ยังได้ดําเนินการจัดทํามาตรฐานที่เกี่ยวข้องกับยานยนต์ไฟฟ้า ชิ้นส่วน และอุปกรณ์ประกอบแล้วเสร็จ ครอบคลุมชิ้นส่วนที่สําคัญ เช่น เซลล์และแบตเตอรี่ เต้ารับ-เต้าเสียบ มอเตอร์ สายไฟฟ้า เป็นต้น นอกจากนี้ สถาบันยานยนต์ ยังได้เปิดให้บริการทดสอบและรับรองมาตรฐานสําหรับยานยนต์ และชิ้นส่วน อาทิ บริการทดสอบแบตเตอรี่สําหรับรถยนต์ไฟฟ้า และรถจักรยานยนต์ไฟฟ้า ตามมาตรฐาน UNR-100 และ UNR-136 รวมถึง มาตรฐานยานยนต์อื่น ๆ รวม 14 มาตรฐาน เช่น มลพิษทางเสียงของรถยนต์ เข็มขัดนิรภัยสําหรับรถยนต์ห้ามล้อสําหรับรถยนต์นั่ง เป็นต้น ซึ่งทั้งหมดอยู่ภายใต้ศูนย์ทดสอบยานยนต์และยางล้อแห่งชาติ (ATTRIC) ณ อ.สนามชัยเขต จ.ฉะเชิงเทรา
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ร่วมประชุมสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ ครั้งที่ 2/2567
วันพุธที่ 31 มกราคม 2567
31/01/2567
​รัฐมนตรีฯ พิมพ์ภัทรา ร่วมประชุมสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ ครั้งที่ 2/2567
​รัฐมนตรีฯ พิมพ์ภัทรา ร่วมประชุมสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ ครั้งที่ 2/2567
วันที่ 29 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมการประชุมสภานโยบายการอุดมศึกษา วิทยาศาสตร์ วิจัย และนวัตกรรมแห่งชาติ ครั้งที่ 2/2567 โดยที่ประชุมได้ร่วมหารือแนวทางการขับเคลื่อนการอุดมศึกษา วิทยาศาสตร์ วิจัยและนวัตกรรมตามนโยบายนายกรัฐมนตรี ณ ตึกภักดีบดินทร์ ทําเนียบรัฐบาล
สําหรับการประชุมครั้งนี้ ที่ประชุมได้พิจารณา แนวทางการขับเคลื่อนการอุดมศึกษา วิทยาศาสตร์ วิจัยและนวัตกรรมตามนโยบายนายกรัฐมนตรี การแต่งตั้งคณะกรรมการพิเศษเฉพาะเรื่องด้านการส่งเสริมนวัตกรรมการอุดมศึกษา กรณีครบวาระการดํารงตําแหน่ง หลักเกณฑ์การจัดซื้อจัดจ้างเพื่อการวิจัยและพัฒนา และเพื่อการให้บริการทางวิชาการของสถาบันอุดมศึกษา ที่ไม่สามารถดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 การแต่งตั้งประธานกรรมการ กรรมการผู้แทนหน่วยงาน กรรมการผู้แทนสถาบันอุดมศึกษา และกรรมการผู้ทรงคุณวุฒิในคณะกรรมการส่งเสริมวิทยาศาสตร์ วิจัยและนวัตกรรม และ (ร่าง) ระเบียบสภานโยบาย ว่าด้วยการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ....
รัฐบาลไทย-ข่าวทำเนียบรัฐบาล-'วราวุธ' รมว.พม. ส่งหน่วยเคลื่อนที่เร็ว ศรส. รุดตรวจต่างชาตินุ่งกางเกงลายช้าง นั่งขอทาน 20 บาท สะสมเงินซื้อตั๋วกลับประเทศ
วันพุธที่ 31 มกราคม 2567
'วราวุธ' รมว.พม. ส่งหน่วยเคลื่อนที่เร็ว ศรส. รุดตรวจต่างชาตินุ่งกางเกงลายช้าง นั่งขอทาน 20 บาท สะสมเงินซื้อตั๋วกลับประเทศ
'วราวุธ' รมว.พม. ส่งหน่วยเคลื่อนที่เร็ว ศรส. รุดตรวจต่างชาตินุ่งกางเกงลายช้าง นั่งขอทาน 20 บาท สะสมเงินซื้อตั๋วกลับประเทศ
วันที่ 31 มกราคม 2567 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณีที่มีผู้ร้องเรียนว่าพบเห็นชาวต่างชาติ สวมกางเกงลายช้างนั่งขอทาน 20 บาท เพื่อสะสมเงินซื้อตั๋วเครื่องบินกลับประเทศ ที่บริเวณป้ายรถเมล์ ก่อนทางขึ้นสถานีรถไฟฟ้าบีทีเอสหมอชิต เมื่อช่วงเช้าที่ผ่านมา ว่า ต้องขอขอบคุณสื่อมวลชนที่ร่วมส่งข้อมูลมาให้ ซึ่งตนได้ส่งต่อให้ศูนย์เร่งรัดจัดการสวัสดิภาพประชาชน (ศรส.) เพื่อส่งเจ้าหน้าที่หน่วยเคลื่อนที่เร็ว ลงพื้นที่ไปทันที แต่เมื่อไปถึง สถานที่แล้วปรากฏว่า ชาวต่างชาติที่ได้รับแจ้งเข้ามานั้น ไม่อยู่แล้ว แต่จากการสอบถามแม่ค้าพ่อค้า บริเวณใกล้เคียง ทราบว่าชายต่างชาติมาทําการลักษณะเช่นนี้ได้ 2-3 วันแล้ว และทุกครั้งจะมีเจ้าหน้าที่เทศกิจเข้ามาตักเตือนไปทุกครั้ง อย่างไรก็ตาม หากกระทรวง พม.ได้พบ จะแจ้งเจ้าหน้าที่ตํารวจและเจ้าหน้าที่ของสํานักงานตรวจคนเข้าเมือง (ตม.) เพื่อดําเนินการต่อไป แต่ถึงอย่างไร การลงพื้นที่เมื่อช่วงเช้าวันนี้ เจ้าหน้าที่ไม่ได้เสียโอกาสเพราะได้พบขอทานชาวไทย 2-3 ราย จึงได้เชิญตัวไปพูดคุย และดําเนินการตามขั้นตอนของกระทรวง พม. ต่อไป โดยยึดหลักกฎหมายตามพ.ร.บ. ควบคุมการขอทาน พ.ศ. 2559
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-กสร. ยืนยันพร้อมช่วยเหลือไรเดอร์ เร่งสร้างความเป็นธรรมในการจ้างงานธุรกิจแพลตฟอร์ม
วันพุธที่ 31 มกราคม 2567
31/01/2567
กสร. ยืนยันพร้อมช่วยเหลือไรเดอร์ เร่งสร้างความเป็นธรรมในการจ้างงานธุรกิจแพลตฟอร์ม
กสร. ยืนยันพร้อมช่วยเหลือไรเดอร์ เร่งสร้างความเป็นธรรมในการจ้างงานธุรกิจแพลตฟอร์ม
กรมสวัสดิการและคุ้มครองแรงงาน ยืนยันเร่งหาทางออกเพื่อสร้างความเป็นธรรมในการจ้างงานธุรกิจแพลตฟอร์ม ซึ่งได้ประสานผู้ประกอบธุรกิจหารือร่วมกันเพื่อแก้ไขปัญหาแล้ว พร้อมเปิดช่องทางช่วยเหลือไรเดอร์ให้ยื่นเรื่องร้องเรียนผ่านพนักงานตรวจแรงงานได้
ว่าที่ร้อยตรี สมศักดิ์ พรหมดํา รองอธิบดีกรมสวัสดิการและคุ้มครองแรงงาน (กสร.) ในฐานะกํากับดูแลงานด้านการคุ้มครองแรงงานนอกระบบ กล่าวถึงกรณีที่มีข่าวปรากฏตามสื่อบ่อยครั้งถึงกลุ่มแรงงานไรเดอร์รวมตัวขอให้ภาครัฐช่วยแก้ไขปัญหาความเดือดร้อน เนื่องจากถูกเอาเปรียบจากบริษัทแพลตฟอร์ม โดยล่าสุดมีกลุ่มไรเดอร์ จํานวน 50 คน เดินทางมายังกระทรวงแรงงานเพื่อยื่นหนังสือข้อเรียกร้องขอความช่วยเหลือกรณีไม่ได้รับความเป็นธรรม กรมสวัสดิการและคุ้มครองแรงงานเข้าใจดีถึงความเดือดร้อนของแรงงานกลุ่มไรเดอร์เพราะยังไม่มีกฎหมายให้ความคุ้มครองเป็นการเฉพาะ ซึ่งไม่ได้นิ่งเฉยในเรื่องดังกล่าวที่ผ่านมา กรมได้ประสานผู้ประกอบธุรกิจแพลตฟอร์มมาหารือเพื่อหาทางออกแก้ไขปัญหาร่วมกันแล้ว และได้ดําเนินการช่วยเหลือไรเดอร์ที่มีการร้องเรียนผ่านหน่วยงานต่างๆ หรือร้องเรียนผ่านสํานักงานสวัสดิการและคุ้มครองแรงงานจังหวัดและพื้นที่กรุงเทพมหานครไปแล้วรวม 36 ครั้ง เพื่อช่วยเหลือไรเดอร์ กรณีถูกปิดระบบหรือมีการปรับเปลี่ยนเงื่อนไขสัญญาโดยไม่บอกกล่าวล่วงหน้า
รองอธิบดี ยังกล่าวเพิ่มเติมว่า ปัจจุบันได้เปิดช่องทางช่วยเหลือไรเดอร์ให้ยื่นเรื่องร้องเรียนผ่านพนักงานตรวจแรงงานได้ ซึ่งกรมสวัสดิการและคุ้มครองแรงงาน ได้มีแนวปฏิบัติของพนักงานตรวจแรงงานให้รับเรื่องร้องเรียนหรือข้อเรียกร้องของผู้ประกอบอาชีพในระบบแพลตฟอร์มดิจิทัล เพื่อให้เจ้าหน้าที่ปฏิบัติเป็นไปในทิศทางเดียวกันแล้ว ส่วนเรื่องการผลักดันกฎหมายคุ้มครองแรงงานอิสระ ที่จะครอบคลุมถึงแรงงานกลุ่มไรเดอร์ ขณะนี้อยู่ระหว่างกระทรวงแรงงานเสนอร่างพระราชบัญญัติส่งเสริมและคุ้มครองแรงงานอิสระ พ.ศ. .... ให้กับรัฐมนตรีว่าการกระทรวงแรงงานพิจารณา โดยร่างพระราชบัญญัติฯ ฉบับดังกล่าวได้ให้ความคุ้มครองเรื่องสัญญาจ้างไว้ด้วยแล้ว ซึ่งจะเป็นเครื่องมือในการสร้างความเป็นธรรมในการจ้างงานให้กับลูกจ้างกลุ่มธุรกิจแพลตฟอร์มต่อไป
รัฐบาลไทย-ข่าวทำเนียบรัฐบาล-“นฤมล” นำทีมไทยแลนด์ เดินหน้าตามนโยบายนายกฯ เศรษฐา และ รมว ธรรมนัส เพิ่มมูลค่ายางพาราไทย  สร้างเม็ดเงินหมุนเวียนเศรษฐกิจแล้วกว่า 40,000 ล้านบาทโดยไม่ต้องใช้งบประมาณ
วันพุธที่ 31 มกราคม 2567
31/01/2567
“นฤมล” นําทีมไทยแลนด์ เดินหน้าตามนโยบายนายกฯ เศรษฐา และ รมว ธรรมนัส เพิ่มมูลค่ายางพาราไทย  สร้างเม็ดเงินหมุนเวียนเศรษฐกิจแล้วกว่า 40,000 ล้านบาทโดยไม่ต้องใช้งบประมาณ
“นฤมล” นําทีมไทยแลนด์ เดินหน้าตามนโยบายนายกฯ เศรษฐา และ รมว ธรรมนัส เพิ่มมูลค่ายางพาราไทย  สร้างเม็ดเงินหมุนเวียนเศรษฐกิจแล้วกว่า 40,000 ล้านบาทโดยไม่ต้องใช้งบประมาณ
เมื่อวานนี้ (วันที่ ​30 มกราคม 2567) ศาสตราจารย์ ดร.นฤมล ภิญโญสินวัฒน์ ที่ปรึกษานายกรัฐมนตรีทําหน้าที่ผู้แทนการค้าไทย เป็นประธานการประชุมแนวทางการดําเนินการเพิ่มมูลค่ายางพาราไทยอย่างต่อเนื่อง โดยมี ดร.จอมขวัญ กลับบ้านเกาะ ผู้ช่วยรัฐมนตรีกระทรวงเกษตรฯ นายเพิก เลิศวงพง ประธานบอร์ดการยางแห่งประเทศไทย นายณกรณ์ ตรรกวิรพัท ผู้ว่าการการยางแห่งประเทศไทย และผู้แทนหน่วยงานที่เกี่ยวข้องเข้าร่วมประชุม ณ ห้องประชุม 123 กระทรวงเกษตรและสหกรณ์
ผู้แทนการค้าไทย เปิดเผยหลังการประชุมว่า การยางแห่งประเทศไทยได้รายงานผลการดําเนินการตามนโยบายของนายเศรษฐา ทวีสิน นายกรัฐมนตรี และ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เพื่อดูแลพี่น้องเกษตรกรชาวสวนยาง ด้วยกลไกตลาดเพิ่มมูลค่ายางพาราไทย โดยตลอด 4 เดือนที่ผ่านมา สามารถดูแลราคายางได้เพิ่มขึ้นถึงกิโลกรัมละ 20 บาท คิดเป็นมูลค่าร่วม 40,000 ล้านบาท โดยไม่ต้องใช้งบประมาณ
ที่ประชุมได้มีข้อสรุปสําหรับแนวทางการดําเนินการเพื่อเพิ่มมูลค่ายางพาราไทยอีกอย่างต่อเนื่อง ได้แก่ การเตรียมความพร้อมรองรับการประกาศใช้กฎหมาย EU Deforestation-free Products Regulation (EUDR) ของสหภาพยุโรป เพื่อผลักดันให้ประเทศไทยเป็นศูนย์กลางตลาดยางพารา และโครงการเพิ่ทมูลค่ายางพาราด้วยยางแปรรูป เช่น ยางล้อ หมอนยาง ที่นอนยาง รองเท้ายาง เป็นต้น โดยทั้งสองแนวทางนี้จะสอดประสานกันในการเสริมให้ราคายางเพิ่มสูงขึ้น
“ท่านนายกฯ เศรษฐา ท่าน รมว ธรรมนัส และผู้บริหารการยางแห่งประเทศไทย มีความมุ่งมั่นที่จะดูแลพี่น้องชาวสวนยาง ด้วยโครงการข้างต้น และกลไกตลาด จะทําให้ราคายางพาราเพิ่มสูงขึ้นต่อเนื่อง เพิ่มรายได้ให้พี่น้องชาวสวนยางโดยตรง และยังสร้างเม็ดเงินหมุนเวียนทางเศรษฐกิจได้อีกปีละกว่าแสนล้านบาทโดยไม่ต้องใช้งบประมาณแผ่นดิน” ผู้แทนการค้าย้ํา
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีมอบตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
วันพุธที่ 31 มกราคม 2567
กระทรวงเกษตรฯ จัดพิธีมอบตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
กระทรวงเกษตรฯ จัดพิธีมอบตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พร้อมเชิญชวนหน่วยงานในสังกัดร่วมแสดงความจงรักภักดีและสํานึกในพระมหากรุณาธิคุณ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีมอบตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ให้แก่ หัวหน้าส่วนราชการ รัฐวิสาหกิจในสังกัด และองค์การมหาชนในกํากับของกระทรวงเกษตรและสหกรณ์ โดยมี นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และคณะผู้บริหารทุกหน่วยงานในสังกัด เข้าร่วม ณ กระทรวงเกษตรและสหกรณ์วัตถุประสงค์ เพื่อเป็นการเผยแพร่และประชาสัมพันธ์การจัดงานเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ให้หน่วยงานในสังกัดของกระทรวงเกษตรและสหกรณ์ ทั้งในและต่างประเทศได้มีส่วนร่วมในการแสดงความจงรักภักดี และน้อมสํานึกในพระมหากรุณาธิคุณอย่างพร้อมเพรียงกัน
ทั้งนี้ เนื่องในปี 2567 เป็นปีมหามงคลที่พระบาทสมเด็จพระเจ้าอยู่หัว เฉลิมพระชนมพรรษา 6 รอบ รัฐบาลจึงได้กําหนดจัดงานเฉลิมพระเกียรติขึ้น เพื่อแสดงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว ที่ทรงบําเพ็ญพระราชกรณียกิจนานับประการ ด้วยพระวิริยอุตสาหะ เพื่อสืบสานและรักษา ต่อยอดศาสตร์พระราชาแห่งองค์สมเด็จพระบรมชนนาถ ที่ทรงตั้งพระราชหฤทัยในการพัฒนาคุณภาพชีวิตให้แก่อาณาประชาราษฎร์อย่างยั่งยืน
รัฐบาลไทย-ข่าวทำเนียบรัฐบาล-​รัฐบาลเชิญชวน ผู้กู้ยืม กยศ. ปรับโครงสร้างหนี้ ลงทะเบียนนัดหมายวันเข้าทำสัญญาล่วงหน้าทางเว็บไซต์ www.studentloan.or.th  เริ่มทำสัญญา 15 ก.พ. 67 เป็นต้นไป
วันพุธที่ 31 มกราคม 2567
31/01/2567
​รัฐบาลเชิญชวน ผู้กู้ยืม กยศ. ปรับโครงสร้างหนี้ ลงทะเบียนนัดหมายวันเข้าทําสัญญาล่วงหน้าทางเว็บไซต์ www.studentloan.or.th  เริ่มทําสัญญา 15 ก.พ. 67 เป็นต้นไป
​รัฐบาลเชิญชวน ผู้กู้ยืม กยศ. ปรับโครงสร้างหนี้ ลงทะเบียนนัดหมายวันเข้าทําสัญญาล่วงหน้าทางเว็บไซต์ www.studentloan.or.th  เริ่มทําสัญญา 15 ก.พ. 67 เป็นต้นไป
วันที่ 31 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกองทุนเงินให้กู้ยืมเพื่อการศึกษา (กยศ.) พร้อมดําเนินการทําสัญญาปรับโครงสร้างหนี้ เพื่อช่วยเหลือและแบ่งเบาภาระของผู้กู้ยืมที่อยู่ระหว่างการชําระเงินคืนให้เป็นไปตามประกาศหลักเกณฑ์ วิธีการ และเงื่อนไขเกี่ยวกับการปรับโครงสร้างหนี้เงินกู้ยืมเพื่อการศึกษา และตามพระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566
นายคารม กล่าวว่า ผู้กู้ยืมที่มีสิทธิ์เข้าทําสัญญาปรับโครงสร้างหนี้ ได้แก่ กลุ่มก่อนฟ้องคดี กลุ่มที่บอกเลิกสัญญาแล้วแต่ยังไม่ฟ้องคดี กลุ่มที่ฟ้องคดีแล้วแต่ศาลยังไม่มีคําพิพากษา กลุ่มที่ศาลมีคําพิพากษาถึงที่สุดแล้วแต่ยังไม่บังคับคดีและได้บังคับคดีแล้ว รวมทั้งกลุ่มอื่น ๆ โดยกําหนดเงื่อนไขให้ผู้กู้ยืมจะต้องผ่อนชําระเงินคืนกองทุนฯ เป็นรายเดือนในอัตราเท่ากันทุกเดือน ผู้กู้ยืมต้องชําระภายในวันที่ 5 ของทุกเดือน ให้เสร็จสิ้นภายใน 15 ปี และในการชําระเงินงวดสุดท้าย ผู้กู้ยืมต้องมีอายุไม่เกิน 65 ปีบริบูรณ์พร้อมเริ่มทําสัญญา
“การปรับโครงสร้างหนี้ โดยให้เวลาผ่อนชําระสูงสุด 15 ปี ในการชําระเงินงวดสุดท้ายผู้กู้ยืมต้องมีอายุไม่เกิน 65 ปี ให้ส่วนลดเบี้ยปรับ 100% ปลดภาระผู้ค้ําประกันหลังจากทําสัญญาปรับโครงสร้างหนี้ ปรับเปลี่ยนลําดับการตัดชําระใหม่จากเดิม เบี้ยปรับ ดอกเบี้ย เงินต้น เป็นตัดเงินต้นส่วนที่ครบกําหนด ดอกเบี้ยและเบี้ยปรับ โดยเปิดให้ผู้กู้ยืมเข้าทําสัญญาปรับโครงสร้างหนี้กับกองทุนได้ตั้งแต่วันที่ 15 กุมภาพันธ์ 2567 เป็นต้นไป ผู้กู้สามารถลงทะเบียนนัดหมายวันเข้าทําสัญญาล่วงหน้าทางเว็บไซต์ www.studentloan.or.th ทั้งนี้ ในช่วง 3 เดือนแรก กองทุนจะเปิดให้เข้ามาทําสัญญาทุกวันไม่เว้นวันหยุด เวลา 09.00 - 20.00 น. และจะเปิดโอกาสให้ลูกหนี้ได้ทําสัญญาตามจังหวัดต่าง ๆ ทั่วประเทศต่อไป” นายคารม กล่าว
รัฐบาลไทย-ข่าวทำเนียบรัฐบาล-รมว.ธรรมนัส นั่งหัวโต๊ะ Pig Board เห็นชอบโครงการรักษาเสถียรภาพราคาสุกร มุ่งแก้ไขปัญหาราคาตกต่ำ
วันอังคารที่ 30 มกราคม 2567
รมว.ธรรมนัส นั่งหัวโต๊ะ Pig Board เห็นชอบโครงการรักษาเสถียรภาพราคาสุกร มุ่งแก้ไขปัญหาราคาตกต่ํา
รมว.ธรรมนัส นั่งหัวโต๊ะ Pig Board เห็นชอบโครงการรักษาเสถียรภาพราคาสุกร มุ่งแก้ไขปัญหาราคาตกต่ํา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการนโยบายพัฒนาสุกรและผลิตภัณฑ์ (Pig board) ครั้งที่ 1/2567 โดยมี นายอภัย สุทธิสังข์ รองปลัดกระทรวงเกษตรและสหกรณ์ ผู้บริหารส่วนราชการในสังกัดกระทรวงเกษตรและสหกรณ์ และผู้แทนหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์
สําหรับการประชุมในวันนี้ที่ประชุมมีมติเห็นชอบแนวทางการรักษาเสถียรภาพราคาสุกร เพื่อแก้ไขวิกฤตราคาสุกรตกต่ํา และสร้างความยั่งยืนในอาชีพการเลี้ยงสุกรสําหรับกลุ่มเกษตรกรรายย่อย ซึ่งกระทรวงเกษตรฯ โดยกรมปศุสัตว์ ได้หารือร่วมกับหน่วยงานที่เกี่ยวข้อง ในการเร่งรัดจัดทําโครงการรักษาเสถียรภาพราคาสุกร ประกอบด้วย 2 แนวทางดังนี้
1) การลดจํานวนลูกสุกรที่จะเข้าสู่ระบบการผลิต โดยการทําหมูหัน เพื่อแก้ไขปัญหาราคาสุกรตกต่ําจากปริมาณผลผลิตมากเกินความต้องการ ซึ่งมีเป้าหมายตัดวงจรลูกสุกรขนาด 3 - 7 กก. จํานวน 450,000 ตัว
2) การผลักดันการส่งออกสุกรไปต่างประเทศ โดยสนับสนุนให้ผู้ส่งออกที่มีศักยภาพภายใต้การคัดเลือกและรับรองขององค์กรที่เกี่ยวข้องกับสินค้าสุกร ประเภทเนื้อสุกรแช่เย็นหรือแช่แข็ง ซึ่งมีเป้าหมายการส่งออกจํานวน 8,400 ตัน ภายในระยะเวลา 2 เดือน
ทั้งนี้ รมว.ธรรมนัส ได้มอบหมายกรมปศุสัตว์ร่วมบูรณาการกับกรมการค้าภายใน ในการตรวจสอบและติดตามสถานการณ์ราคาจําหน่ายเนื้อสุกรในสถานที่จําหน่ายของผู้ค้ารายใหญ่ พร้อมทั้งจัดตั้งชุดเฉพาะกิจในการตรวจสอบแหล่งที่มาของเนื้อสุกรที่พบความผิดปกติ ตามพรบ. โรคระบาดสัตว์ พรบ.ควบคุมการฆ่าสัตว์และจําหน่ายเนื้อสัตว์ และพรบ.คุ้มครองคุณภาพอาหารอีกด้วย
รัฐบาลไทย-ข่าวทำเนียบรัฐบาล-รมว.กห. รับฟังความคืบหน้าของคณะทำงานขับเคลื่อน การดำเนินการด้านอุตสาหกรรมป้องกันประเทศ
วันพุธที่ 31 มกราคม 2567
รมว.กห. รับฟังความคืบหน้าของคณะทํางานขับเคลื่อน การดําเนินการด้านอุตสาหกรรมป้องกันประเทศ
นายสุทิน คลังแสง รัฐมนตรีว่าการกระทรวงกลาโหม รับฟังความคืบหน้าของคณะทํางานขับเคลื่อน
การดําเนินการด้านอุตสาหกรรมป้องกันประเทศ
วันที่ 25 ม.ค.67 นายสุทิน คลังแสง รัฐมนตรีว่าการกระทรวงกลาโหม เป็นประธาน ในการรับฟังรายงานผลความคืบหน้าของคณะทํางานขับเคลื่อนการดําเนินการด้านอุตสาหกรรมป้องกันประเทศ ซึ่งมี พลเอก สนิธชนก สังขจันทร์ ปลัดกระทรวงกลาโหม เป็นประธาน
ที่ประชุมได้กําหนดเป้าหมายคือ การผลิตและบรรจุใช้งานในอัตราของเหล่าทัพ รวมทั้งการสนับสนุนนโยบายชดเชย  การนําเข้ายุทโธปกรณ์ (Defence Offset) ตลอดจนรับทราบแนวทางการเพิ่มประสิทธิภาพและการปรับปรุงโครงสร้างโรงงานในสังกัดกระทรวงกลาโหม จํานวน 29 โรงงาน โดยอ้างอิงการจัดกลุ่มตามกรอบความร่วมมือด้านอุตสาหกรรมป้องกันประเทศของกลุ่มอาเซียน (Asean Defence Industry Collaboration: ADIC) ได้แก่ กลุ่มยุทโธปกรณ์ จํานวน 16 โรงงาน (เว้นโรงปฏิบัติการวิจัยและพัฒนา สถาบันเทคโนโลยีป้องกันประเทศ) และกลุ่มผลิตภัณฑ์ตามความต้องการทั่วไป จํานวน 13 โรงงาน
สําหรับการพัฒนาอุตสาหกรรมป้องกันประเทศในระยะสั้น ประกอบด้วย
1) มาตรการส่งเสริมภาษี เพื่อให้ผลิตภัณฑ์ภายในประเทศแข่งขันด้านราคาได้
2) การพัฒนาระบบมาตรฐาน เพื่อสร้างความมั่นใจให้แก่ผู้ใช้งาน
3) ส่งเสริม 4 ผลิตภัณฑ์เป้าหมาย เพื่อเพิ่มการใช้งานในประเทศ (ยานพาหนะเพื่อความมั่นคง, อุตสาหกรรมต่อเรือรบ, อากาศยานไร้คนขับ และ อาวุธและกระสุนปืน)
ทั้งนี้ นายสุทิน ขอให้กองทัพสนับสนุนผลิตภัณฑ์ต่างๆ ที่ดําเนินการผลิตได้เองให้มากขึ้น เพื่อให้ประหยัดการใช้จ่ายงบประมาณในส่วนนี้ และให้ได้มาตรฐานที่ยอมรับโดยทั่วกันทั้งในประเทศและสามารถส่งออกขายนอกประเทศเพื่อส่งเสริมอุตสาหกรรมป้องกันประเทศ
รัฐบาลไทย-ข่าวทำเนียบรัฐบาล-รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันพุธที่ 31 มกราคม 2567
31/01/2567
รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
รองปลัดฯ ใบน้อย เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันที่ 26 มกราคม 2567 เวลา 16.00 น. นายใบน้อย สุวรรณชาตรี รองปลัดกระทรวงอุตสาหกรรม เข้าร่วมพิธีมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ณ ตึกสันติไมตรี (หลังนอก) ทําเนียบรัฐบาล  โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีฯ มอบตราสัญลักษณ์พระราชพิธีฯ ให้แก่ปลัดสํานักนายกรัฐมนตรี และปลัดกระทรวง 19 กระทรวง  ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ และผู้บัญชาการตํารวจแห่งชาติ ผู้ว่าราชการกรุงเทพมหานคร สื่อมวลชน 37 หน่วยงาน และผู้ว่าราชการจังหวัด 76 จังหวัด (ผ่านระบบออนไลน์) เพื่อนําตราสัญลักษณ์ไปประดับที่หน่วยงานของตน
รัฐบาลไทย-ข่าวทำเนียบรัฐบาล-รองปลัดใบน้อย เป็นประธานในพิธีมอบวุฒิบัตรและปิดการฝึกอบรมหลักสูตรการเป็นข้าราชการที่ดี รุ่นที่ 22
วันพุธที่ 31 มกราคม 2567
31/01/2567
รองปลัดใบน้อย เป็นประธานในพิธีมอบวุฒิบัตรและปิดการฝึกอบรมหลักสูตรการเป็นข้าราชการที่ดี รุ่นที่ 22
รองปลัดใบน้อย เป็นประธานในพิธีมอบวุฒิบัตรและปิดการฝึกอบรมหลักสูตรการเป็นข้าราชการที่ดี รุ่นที่ 22
วันนี้ (26 มกราคม 2567) นายใบน้อย สุวรรณชาตรี รองปลัดกระทรวงอุตสาหกรรม ให้เกียรติเป็นประธานในพิธีมอบวุฒิบัตรและปิดการฝึกอบรม หลักสูตร การเป็นข้าราชการที่ดี รุ่นที่ 22 โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน และผู้บริหารระดับกรม รวมถึงเจ้าหน้าที่ที่เกี่ยวข้อง เข้าร่วมพิธี ณ โรงแรมโกลเด้น ทิวลิป ซอฟเฟอริน กรุงเทพฯ
สําหรับการจัดฝึกอบรมหลักสูตรการเป็นข้าราชการที่ดี รุ่นที่ 22 นี้ ได้เริ่มตั้งแต่วันที่ 15 มกราคม 2567 และเสร็จสิ้นในวันที่ 26 มกราคม 2567 รวมระยะเวลา 10 วัน โดยเน้นการเรียนรู้แบบผสมผสาน ทั้งรูปแบบ Online ผ่านโปรแกรม ZOOM และการเรียนรู้จากประสบการณ์ รวมถึงการลงมือปฏิบัติจริง มีเนื้อหาหลักสูตรการเรียนรู้หลัก ๆ ได้แก่ 1) กิจกรรมการเสริมสร้างวัฒนธรรมองค์กร (MIND Culture) 2) การปลูกฝังปรัชญาการเป็นข้าราชการที่ดี 3) การส่งเสริมคุณธรรม จริยธรรม และวินัยข้าราชการ 4) ระเบียบแบบแผนของทางราชการ 5) เสริมสร้างสมรรถนะและทักษะที่จําเป็นสําหรับการปฏิบัติงานราชการ
รองปลัดฯ กล่าวว่า ข้าราชการน้องใหม่ของกระทรวงถือเป็นอีกหนึ่งแรงผลักดันนโยบายของกระทรวงอุตสาหกรรม ใช้ "หัว" และ "ใจ" ปฏิบัติงานอย่างเต็มที่ เพื่อพัฒนากระทรวงอุตสาหกรรมให้คนรักอุตสาหกรรม ใช้พลังคนรุ่นใหม่ที่มีศักยภาพ มีความกระตือรือร้น ขวนขวายหาความรู้ใหม่ ๆ และพัฒนาตนเองให้เป็นผู้รู้จริงในงานที่รับผิดชอบ ยึดหลักความโปร่งใส ทํางานด้วยความซื่อสัตย์สุจริต ทําให้เต็มที่ เต็มกําลังความสามารถเป็นข้าราชการที่ดี พร้อมเติบโตอย่างมีคุณภาพในตําแหน่งหน้าที่การงานต่อไป
ทั้งนี้หลักสูตรการเป็นข้าราชการที่ดี รุ่นที่ 22 มีข้าราชการในสังกัดกระทรวงอุตสาหกรรมเข้าร่วมโครงการและผ่านเกณฑ์การประเมินผล จํานวน 77 คน จาก 7 หน่วยงาน ได้แก่ สํานักงานปลัดกระทรวงอุตสาหกรรม จํานวน 3 คน กรมโรงงานอุตสาหกรรม จํานวน 3 คน กรมส่งเสริมอุตสาหกรรม จํานวน 38 คน กรมอุตสาหกรรมพื้นฐานและการเหมืองแร่ จํานวน 7 คน สํานักงานคณะกรรมการอ้อยและน้ําตาลทราย จํานวน 3 คน สํานักงานมาตรฐานผลิตภัณฑ์อุตสาหกรรม จํานวน 22 คน และสํานักงานเศรษฐกิจอุตสาหกรรม จํานวน 1 คน
รัฐบาลไทย-ข่าวทำเนียบรัฐบาล-ปลัดดีอี ร่วมเวทีหารือเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 4 ยกระดับการป้องกันการหลอกลวงผ่านออนไลน์
วันพุธที่ 31 มกราคม 2567
ปลัดดีอี ร่วมเวทีหารือเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 4 ยกระดับการป้องกันการหลอกลวงผ่านออนไลน์
ปลัดดีอี ร่วมเวทีหารือเจ้าหน้าที่อาวุโสอาเซียนด้านดิจิทัล (ADGSOM) ครั้งที่ 4 ยกระดับการป้องกันการหลอกลวงผ่านออนไลน์
วันที่ 30-31 มกราคม 2567 ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ในฐานะหัวหน้าคณะผู้แทนไทย ร่วมการประชุมเจ้าหน้าที่อาวุโสอาเซียนด้านดิจิทัล ครั้งที่ 4 (The 4th ASEAN Digital Senior Officials Meeting: ADGSOM) ณ สาธารณรัฐสิงคโปร์ เพื่อหารือและพิจารณาผลลัพธ์สําคัญของการประชุม ADGMIN ครั้งที่ 4 โดยมี ประเทศสมาชิกอาเซียน 10 ประเทศ และคู่เจรจา ได้แก่ สาธารณรัฐประชาชนจีน ญี่ปุ่น สาธารณรัฐเกาหลี อินเดีย สหรัฐอเมริกา สหภาพยุโรป และ APT รวมด้วยผู้แทนจากสํานักเลขาธิการอาเซียน
โดยในระหว่างการประชุมฯ ได้มีการรายงานความสําเร็จของประเทศไทยและอาเซียนในการผลักดันการจัดตั้งคณะทํางานอาเซียน ด้านการป้องกันปัญหาการหลอกลวงผ่านสื่อออนไลน์ (The ASEAN Working Group on Anti – Online Scam (WG – AS) ซึ่งเป็นข้อเสนอของประเทศไทย โดยมีวัตถุประสงค์เพื่อเป็นเวทีสําหรับประเทศสมาชิกอาเซียนในการประสานงานและร่วมมือกันในการเสริมสร้างศักยภาพ การฝึกอบรมและแลกเปลี่ยนข้อมูลที่เกี่ยวข้องกับการต่อสู้กับการหลอกลวงทางออนไลน์ และการหลอกลวงผ่านช่องทางดิจิทัลและโทรคมนาคม โดยจะเป็นการยกระดับการบูรณาการการดําเนินงานด้านการป้องกันปัญหาการหลอกลวงผ่านสื่อออนไลน์ของอาเซียน เพื่อบรรเทาความเสียหายแก่ประชาชน
..............................................
รัฐบาลไทย-ข่าวทำเนียบรัฐบาล-“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจำปีงบประมาณ พ.ศ. 2566 ไปพลางก่อน
วันพุธที่ 31 มกราคม 2567
31/01/2567
“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน
“ปลัดณัฐพล” เปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน
วันที่ 25 มกราคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดสัมมนาการสร้างการรับรู้และชี้แจงโครงการขับเคลื่อนอุตสาหกรรมภูมิภาคให้เป็นมิตรกับสิ่งแวดล้อมด้วยกรอบแนวคิด BGC ประจําปีงบประมาณ พ.ศ. 2566 ไปพลางก่อน มีวัตถุประสงค์เพื่อเสริมสร้างองค์ความรู้ของเจ้าหน้าที่ผู้ปฏิบัติงานในการขับเคลื่อนพัฒนาอุตสาหกรรมภูมิภาคให้เป็นมิตรกับสิ่งแวดล้อม ส่งเสริมการยกระดับนวัตกรรมผลิตภัณฑ์และกระบวนการผลิต นําไปสู่การผลิตและบริโภค (Sustainable Production and Consumption) ตามกรอบแนวคิด BCG อย่างยั่งยืน โดยมีนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน เจ้าหน้าที่สํานักงานอุตสาหกรรมจังหวัดนําร่อง 12 จังหวัด ได้แก่ แพร่ เชียงราย พะเยา ชัยภูมิ สุรินทร์ เพชรบุรี หนองบัวลําภู ลําปาง นนทบุรี ยะลา ภูเก็ต และร้อยเอ็ด นอกจากนี้ยังมีเจ้าหน้าที่กรมต่าง ๆ ภายใต้สังกัดกระทรวงอุตสาหกรรม จํานวนกว่า 50 คน เข้าร่วมการสัมมนาฯ ณ ห้องประชุมชุณหะวัณ ชั้น 3 สปอ. และผ่านระบบออนไลน์ (ZOOM Meeting)
สําหรับการสัมมนาในครั้งนี้ ได้รับเกียรติจากวิทยากรที่มาร่วมบรรยายและเสวนาให้ความรู้ ดังนี้
1) กรอบแนวคิด BCG และการประเมินการลดการปล่อยก๊าซเรือนกระจก (CO2 Emission) โดย นายชานินท์ จันทร์พัฒนะ ผู้จัดการแผนกอาวุโส  แผนกบริการฝึกอบรม สถาบันรับรองมาตรฐานไอเอสโอ
2) แนวทางการพัฒนาสถานประกอบการตามแนวคิด BCG เพื่อลดการปล่อยก๊าซเรือนกระจก (CO2 Emission) และคําแนะนําเบื้องต้นสําหรับเตรียมความพร้อมเพื่อขอรับรอง โดย นายธีรกุล บุญยงค์  ผู้อํานวยการฝ่าย ฝ่ายทวนสอบด้านความยั่งยืน สถาบันรับรองมาตรฐานไอเอสโอ
3) กองทุนพลังงานไฟฟ้า เพื่อผู้ประกอบการกระทรวงอุตสาหกรรม โดย นายอิทธิเสฏฐ์ จอมทะรักษ์ ผู้อํานวยการกองทุนพลังงานไฟฟ้า บริษัท พี ซี เอนเนอร์ยี่ จํากัด
4) มาตรการส่งเสริมผู้ประกอบการ SMEs ไปสู่การประกอบการที่ยั่งยืนผ่านสินเชื่อลดโลกร้อน (Decarbonize Loan) ของกองทุนพัฒนา SMEs ตามแนวประชารัฐโดย คุณกันตภณ นุชนิยม นิติกร สํานักงานกองทุนพัฒนาเอสเอ็มอีตามแนวประชารัฐ
ทั้งนี้ผลการดําเนินของโครงการที่ผ่านมา สามารถพัฒนาสถานประกอบการกว่า 35 ราย และสร้างต้นแบบ 5 ราย และในปีนี้ได้มีการขยายผลส่งต่อโครงการให้สํานักงานอุตสาหกรรมจังหวัดนําร่อง 12 จังหวัด 24 สถานประกอบการ และ 24 ผลิตภัณฑ์ต้นแบบ ยกระดับสถานประกอบการและพัฒนาผลิตภัณฑ์ให้มีผลิตภาพการผลิตและลดต้นทุนการประกอบการอย่างคํานึงถึงสิ่งแวดล้อม ลดผลกระทบและความเสี่ยงจากการประกอบกิจการสถานประกอบการหรือโรงงานอุตสาหกรรมที่มีต่อสิ่งแวดล้อมและชุมชน ร่วมเป็นกลไกสนับสนุนในการลดการปล่อยก๊าซเรือนกระจกตามเป้าหมายของกระทรวงอุตสาหกรรม และสร้างมูลค่าเพิ่มทางเศรษฐกิจ สังคมหรือวัฒนธรรม อย่างมีส่วนร่วม ระหว่างชุมชนและสถานประกอบการ ด้วยเศรษฐกิจ BCG อย่างสมดุลและยั่งยืน